ગેમ રમતા બાળકો પર સતત નજર રાખવી જરૂરી છે. કારણ કે ગેમમાં તેઓ મશગૂલ થતા ક્યાં પહોંચી જાય છે તેમની તેઓને ખબર નથી હોતી. ભૂતકાળમાં ગેમના કારણે અનેક લોકોએ જીવ પણ ગુમાવ્યા છે. અમદાવાદના વસ્ત્રાપુર તળાવ, કાંકરિયા ખાતે યુવાનો પોકેમોન રમવા આવતા હોય છે અને લોકો એટલા મશગુલ થાય છે કે કોઈ બીજા સાથે અથડાય છે તો પણ ધ્યાન નથી રહેતું. વસ્ત્રાપુર માનસી સર્કલ ખાતે ગેમ રમતા બે લોકો અકસ્માતનો ભોગ બન્યા હતા.